section_heading: Nekretnine
paragraph_text: Trump je, osim trgovine, prodaje i izgradnje nekretnina, 1985. godine odlučio proširiti svoju djelatnost i kupio zaštićeni povijesni ljetnikovac Mar-a-Lago za 8 milijuna dolara. Kasnije je u njemu održao nekoliko stručnih usavršavanja i međunarodnih poslovnih sastanaka, prije nego što ga je, sukladno zakonima, prenamijenio u turističke svrhe. Tijekom 1980-ih godina otvorio je niz igračnica, nebodera i hotela na atlantskoj obali. Tako u travnju 1990. otvara Trump Taj Mahal, hotel sjednom od najvećih igračnica na svijetu, koja se prostirala na 15.500 četvornih metara, i ujedno najskuplja igračnica na svijetu; njezina izgradnja stajala je 1,1 milijardu dolara.<ref>The New York Times, Lenny Glynn: Trumpov Taj Mahal otvoren s puno apetita, 8. travnja 1990. (pristupljeno 22. siječnja 2017.) Trump taj Mahal bila je tek prva u nizu igračnica, hotela i nebodera koje je Trumpova tvrtka Trump Entertainment Resorts otvarala po istočnoameričkoj obali.